แข้งสาวกำลังใจดี มาดามแป้ง เตรียมหอบอาหารไทยไปฝาก 
ชบาแก้ว ทีมแข้งสาวไทยซ้อมมื้อแรกแล้ว หลังไปปักหลักที่ฝรั่งเศส เพื่อทำศึกฟุตบอลหญิงชิงแชมป์โลก2019 มาดามแป้ง นวลพรรณ ล่ำซำ ผู้จัดการทีม เตรียมบินตามไปสมทบวันที่ 10 มิ.ย.นี้ พร้อมหอบอาหารไทยถูกปากหลายอย่างไปฝากแข้งสาว เผยนักเตะทุกคนขวัญกำลังใจดี ไม่มีใครบาดเจ็บ กำชับทีมงานสตาฟฟ์โค้ชทำการบ้านให้หนัก นำประสบการณ์เกมอุ่นเครื่องในยุโรปมาใช้ให้เกิดประโยชน์มากที่สุด โดยทีมหญิงไทยจะประเดิมสนามนัดแรก คืนวันที่ 11 มิ.ย.นี้ พบสหรัฐฯ เวลา 02.00 น. พีพีทีวี เอชดี และบีอิน สปอร์ต ของทรูวิชั่นส์ ถ่ายทอดสด ด้านคู่เปิดสนามเจ้าภาพ ฝรั่งเศสฟอร์มดุ อัดเกาหลีใต้ยับ 4-0,ความเคลื่อนไหวของ ชบาแก้ว ทีมแข้งสาวไทย ชุดสู้ศึกฟุตบอลหญิงชิงแชมป์โลก 2019 ที่ประเทศฝรั่งเศส ล่าสุดเมื่อวันที่ 8 มิ.ย.ที่ผ่านมา มาดามแป้ง นวลพรรณ ล่ำซำ ผู้จัดการทีม เปิดเผยว่า ทีมสาวไทยเดินทางถึงฝรั่งเศสเป็นที่เรียบร้อย ก็ได้เริ่มเข้าสู่โปรแกรมของฟีฟ่าแล้ว โดยฝึกซ้อมเป็นมื้อแรกในทันที ซึ่งได้รับรายงานจากทีมงานสตาฟฟ์โค้ชว่า นักเตะทุกคนมีขวัญกำลังใจดี ไม่มีใครบาดเจ็บ โดยตน พร้อมทีมงาน จะเดินทางตามไปสมทบกับทีม ในวันที่ 10 มิ.ย.นี้ ซึ่งก็จะได้นำของฝาก อาหารไทยที่ถูกปาก เช่น น้ำพริก และขนม เป็นต้น ไปฝากน้องๆ เพื่อเป็นการสร้างขวัญกำลังใจอีกทาง หลังจากทีมต้องออกไปเก็บตัวฝึกซ้อมและลงเล่นนัดอุ่นเครื่องในยุโรป ตั้งแต่วันที่ 20 พ.ค.ที่ผ่านมา,ผู้จัดการทีมแข้งสาวไทยกล่าวต่อว่า ทันทีที่เดินทางไปถึงฝรั่งเศส ตนก็จะมุ่งตรงไปยังสนาม เพื่อให้กำลังใจทีมในการลงเตะนัดแรก วันที่ 11 มิ.ย. พบกับสหรัฐฯ ในทันที อย่างไรก็ตามในส่วนของการเตรียมทีมในช่วงโค้งสุดท้ายนี้ ได้กำชับสตาฟฟ์โค้ช ให้ทำการบ้านให้หนัก โดยนำประสบการณ์และข้อมูลที่ได้จากเกมอุ่นเครื่องในยุโรป ที่เจอทั้งทีมชาติฝรั่งเศส ทีมชาติเบลเยียม และสโมสรคอนทิช เอฟซี มาใช้ให้เกิดประโยชน์มากที่สุด,สำหรับ ชบาแก้ว ทีมแข้งสาวไทย จะประเดิมสนามนัดแรก กลุ่มเอฟ คืนวันที่ 11 มิ.ย.นี้ พบสหรัฐฯ เวลา 02.00 น. จากนั้นวันที่ 16 มิ.ย. เจอสวีเดน เวลา 20.00 น. และคืนวันที่ 20 มิ.ย. ดวลชิลี เวลา 02.00 น. พีพีทีวี เอชดี และบีอิน สปอร์ต ของทรูวิชั่นส์ ถ่ายทอดสด,ด้านเกมฟุตบอลหญิงชิงแชมป์โลก 2019 คู่เปิดสนาม เมื่อดึกวันที่ 7 มิ.ย.ที่ผ่านมา ที่สนามปาร์ค เดส์ แพร็งส์ เจ้าภาพ ทีมชาติฝรั่งเศส พบกับ โสมขาว เกาหลีใต้ ตัวแทนจากเอเชียเปิดฉากมาได้เพียงแค่ 10 นาที ฝรั่งเศส เจ้าภาพก็ได้เฮ เมื่อ,อูเชนี เลอ ซอมแมร์ ยิงให้ทีมขึ้นนำไปก่อน 1-0 นาทีที่ 27 แข้งสาวเจ้าภาพก็ได้ประตูขึ้นนำ 2-0 จากเกรีดเก เอ็มบ็อค บาธี แต่ผู้ตัดสินดูวีเออาร์ ก่อนเป่าไม่ให้ประตูเนื่องจากบาธีล้ำหน้า ทำให้ฝรั่งเศส นำ 1-0 เหมือนเดิม,แต่นาทีที่ 35 ว็องดี เรนาร์ด ก็กระโดดโหม่งบอลเข้าไปตุงตาข่ายให้ฝรั่งเศสขึ้นนำ 2-0 ช่วงทดเวลาบาดเจ็บครึ่งแรกแฟนบอลเจ้าถิ่นก็ได้เฮกันอีกเมื่อเรนาร์ดคนเดิมได้โขกเหน่งๆ ส่งบอลเข้าไปซุกก้นตาขายให้ฝรั่งเศสนำห่าง 3-0 ก่อนช่วงท้ายเกมนาทีที่ 85 อามันดีน อองรี ได้จังหวะซัดไกลอย่างสุดสวยเข้าไปตุงตาข่ายให้ฝรั่งเศสขึ้นนำ 4-0 ก่อนจบเกมไปด้วยสกอร์ดังกล่าว เก็บ 3 แต้มแรกเป็นประเดิมได้สำเร็จ ส่วนเกมต่อไป ฝรั่งเศสจะพบ นอร์เวย์ วันที่ 12 มิ.ย.นี้ ส่วนเกาหลีใต้จะเจอไนจีเรีย ในวันเดียวกัน
ทีมแข้งสาวไทยซ้อมมื้อแรกแล้ว หลังไปปักหลักที่ฝรั่งเศส เพื่อทำศึกฟุตบอลหญิงชิงแชมป์โลก2019 มาดามแป้ง เตรียมบินตามไปสมทบวันที่ 10 มิ.ย.นี้ พร้อมหอบอาหารไทยถูกปากหลายอย่างไปฝาก
ชบาแก้ว,ฟุตบอลหญิงทีมชาติไทย,มาดามแป้ง,ฟุตบอลหญิงชิงแชมป์โลก 2019,อาหารไทย